Public procurement notice: Contract Notice
Published: 2022-07-25
Buyer: Szociálpolitikai Innovációs Közhasznú Nonprofit Korlátolt Felelősségű Társaság
Country: HU
Contract type: Services
Procedure: Open procedure
CPV classification: 35125000: Surveillance system | 71700000 | 72514300
Submission deadline: 2022-08-30
Award criteria: The most economic tender

Technical requirements: RRF-8.4.1-21 azonosító számú „Az önellátásra korlátozottan képes emberek biztonságát és életvédelmét szolgáló digitalizációs program" c. projekt keretében „Digitális jóléti Diszpécser szolgáltatások” beszerzése
A közbeszerzési eljárás eredményeképpen kötendő szerződés keretében elérendő stratégiai cél egy új típusú, digitális jóléti szolgáltatásokat biztosító környezet kialakítása 1 500 000 fő 65 évnél idősebb magyar állampolgár felhasználó bevonásával, és részükre digitális technológián alapuló, a nap 24 órájában működő, jelzőeszközös segítségkérő szolgáltatás biztosításával.
Ajánlatkérő kitűzött stratégiai célok elérésére alkalmas és képes szolgáltatás biztosítása révén azt várja, hogy a felhasználók kiszolgáltatottság érzésének csökkentésével, önbizalmának és biztonságérzetének emelésével hozzájáruljon önálló életvitelre való képességének fenntartásában vagy hiányának részleges kompenzálásával támogassa, elősegítse számára a szolgáltatás igénybevételét megelőző körülményekhez képest jobb életminőség elérését, társadalmi státuszában való megtartását.
Ajánlatkérő a szolgáltatással összefüggésben a Nyertes Ajánlattevőtől a következő feladatok ellátását várja el:
- kialakítani és működtetni a szolgáltatás igénybevételéhez szükséges és a Felhasználók műszaki leírásban meghatározott kiszolgálásához (SLA) méretezett Diszpécser központot. A Diszpécser központnak 2023. év végétől legalább napi 7000 hívást kell tudnia kezelnie a projekt végéig.
- A Diszpécserközpont és az adatközpont rendszerbe állítása, üzemeltetése és kapcsolódó - így például távfelügyeleti - szolgáltatások biztosítása.
- A rendszer adatközponti architektúráját Nyertes Ajánlattevő feladata megvalósítani, biztosítani. A szolgáltatás folytonosság érdekében az adatközpontot georedundáns kiépítésben kell működtetni (két fizikailag elkülönülő lokáción) és a diszpécserközpont ezektől fizikailag elkülönített helyen szükséges működtetni
o Kapcsolódó szolgáltatások biztosítása (az üzemszerű működéssel, valamint az eszköz szervizelésével összefüggő szolgáltatások)
- A szolgáltatás elérhetővé tétele a szerződés időtartama alatt meghatározott számú ügyfél számára (Felhasználó és kontakt személyek) és idő alatt, továbbá a szolgáltatásba bevont ügyfelek számára a szolgáltatás fenntartása a műszaki leírásban meghatározott időtartamig. A szolgáltatásba bevont ügyfelek számára a szolgáltatásnak az elérhetővé tétele megkezdésétől kezdve teljes funkcionalitást kell biztosítani.
- A szolgáltatással kapcsolatos statisztikák és kimutatások készítése folyamatosan, a szakmai iránymutatások és igények alapján az Ajánlatkérő igényeinek megfelelő szabványos formátumban (pl. xls, CSV, XML).
- Jelzőeszközök tulajdonjogának átadása: a szerződéses időtartam végén valamennyi jelzőeszköz tulajdonjoga átadásra kerül a SZIN Nonprofit Kft. részére a kapcsolódó szükséges (műszaki, használati, azonosítók) dokumentációkkal együttesen. Nyertes Ajánlattevő az átadás során a tőle elvárható gondossággal köteles az átadási folyamatot olyan módon támogatni, hogy a szolgáltatás folyamatossága biztosítható legyen.
- Biztosítania szükséges a projekt első fázisaiban (Inkubáció I. és II.) bevont 30 ezer fő Felhasználó részére a folyamatos, zavartalan, a műszaki leírásban meghatározott szolgáltatást.
- Összességében mintegy 1 500 000 ügyfél adatainak kezelése, az ügyfélszolgálati kezelési folyamatoknak megfeleltetett informatikai megoldás folyamatos működtetése a rendelkezésre állási követelményeknek megfelelően.
A tárgyidőszak folyamán a felhasználószám eggyel történő megnöveléséhez (megszemélyesítéshez, kiszállításhoz) szükséges adatok havi szintű átadásának egységnyi minimális mennyisége az Ajánlatkérő által Nyertes Ajánlattevő számára a 2023-as évben 47 000 egység, a 2024-es évben és 2025-ös évben 50 000 egység.

Eligibility requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) - (2) bekezdéseiben meghatározott kizáró okok valamelyike fenn áll. A Kbt. 74. § (1) bekezdés b) pontja alapján Ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. Megkövetelt igazolási mód: A magyarországi letelepedésű ajánlattevő(k), valamint adott esetben az alkalmasság igazolásában részt vevő gazdasági szereplő(k) vonatkozásában a 321/2015. (X.30.) Kormányrendelet 4. § és 8. §-ai szerint kell igazolni a Kbt. 62. § (1) és (2) bekezdésben foglalt kizáró okok fenn nem állását. A nem Magyarországon letelepedett ajánlattevő esetében az ajánlatkérő a 321/2015. (X.30.) Korm.rendelet 4. § és 10. §-a szerinti igazolásokat és írásbeli nyilatkozatokat fogadja el. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az Ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. A 321/2015. (X.30.) Korm. rendelet 15. § (1) bekezdése alapján az ajánlattevőnek az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ában foglalt kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az egységes európai közbeszerzési dokumentum benyújtásával az ajánlattevő eleget tesz a Kbt. 67. § (4) bekezdése szerinti nyilatkozati kötelezettségének. Azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bekezdése szerinti nyilatkozatot nyújt be. Felhívjuk a figyelmet a Kbt. 67. § (3) bekezdésére, valamint a 321/2015. (X.30.) KR. 3. § (2)-(3), valamint (5)-(6) bekezdésére. A kizáró okok előzetes igazolása az EEKD alapján történik, az utólagos igazolásra pedig a Kbt. 69. § (4) bekezdés alapján kerül sor a közbeszerzési dokumentumban részletezettek szerint. Felhívjuk a figyelmet a 321/2015. (X.30.) KR. 12-14. § és 16.§-ára és a Kbt. 64. § szerinti öntisztázás lehetőségére. Ajánlatkérő felhívja a figyelmet a Kbt. 69.§ (11a) bekezdésére Amennyiben a cégkivonattal kapcsolatban változásbejegyzési eljárás van folyamatban, az ajánlathoz csatolni kell a cégbírósághoz benyújtott változásbejegyzési kérelmet és az annak érkeztetéséről a cégbíróság által megküldött igazolást, valamint egy ajánlattevői nyilatkozatot arról, hogy változásbejegyzési eljárás folyamatban van-e vele szemben (nemleges nyilatkozat is).